Diari Oficial de la Generalitat Valenciana


Sumari del DOGV 3373, del 16-11-1998 (1998/9770)

DECRET 176/1998, de 3 de novembre, del Govern Valencià, pel qual es cedeix a l'Ajuntament de Requena l'ús gratuït, per termini de 2 anys, de la parcel·la núm. 238 b, situada en la partida del Rebollar, de Requena, per a la instal·lació d'un camp de vols per a ultralleugers.
----------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/11/03/176/dof/vci/html**

### Dades del document

Número de DOGV
:   3373

Data del DOGV
:   16-11-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/9770


Data del document
:   03-11-1998

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 176/1998, de 3 de novembre, del Govern Valencià, pel qual es cedeix a l'Ajuntament de Requena l'ús gratuït, per termini de 2 anys, de la parcel·la núm. 238 b, situada en la partida del Rebollar, de Requena, per a la instal·lació d'un camp de vols per a ultralleugers. [1998/X9770]
  
Mitjançant escriptura escriptura pública de compravenda atorgada amb data 31 de juny de 1993, davant el notari Sr. Alicio Ribera Solá, de Requena, la Generalitat Valenciana va adquirir un immoble rústic situat en la partida del Rebollar, de Requena, en el qual s'inclou la parcel·la cadastral 238 b.
  
L'immoble assenyalat consta en l'Inventari General de Béns i Drets de la Generalitat Valenciana amb el núm. A01/46/213/0011 com a bé patrimonial de la Generalitat, i no està prevista la seua explotació.
  
Atés que la parcel·la de referència es troba situada en una àmplia plana sense cap dificultat orogràfica, l'Alcaldia de l'Ajuntament de Requena ha sol·licitat la seua cessió en ús amb la finalitat de ser habilitada i utilitzada com a camp de vols per a aparells ULM (ultralleugers).
  
Es considera justificada la utilitat pública i l'interés social del fi assenyalat.
  
Per això, i de conformitat amb l'establert en els articles 41 i següents de la Llei 3/1986, de 24 d'octubre, de Patrimoni de la Generalitat Valenciana, a proposta del conseller d'Economia, Hisenda i Administració Pública i amb la deliberació prèvia del Govern Valencià, en la reunió del dia 3 de novembre de 1998,
  
DECRETE
  
Article 1
  
S'acorda la cessió d'ús gratuït, a l'Ajuntament de Requena, per termini de 2 anys, de la parcel·la cadastral 238 b, situada en la partida del Rebollar, en el terme municipal de Requena, amb la finalitat que la corporació cessionària instal·le un camp de vols per a aparells ULM (ultralleugers), que haurà d'entrar en funcionament en el termini de 4 mesos comptats a partir de la data de subscripció del document on es refletisca la cessió.
  
Article 2
  
El termini de la cessió se prorrogarà automàticament per terminis d'1 any fins a un període màxim de 10 anys inclosos els dos primers, llevat que alguna de les parts comunique a l'altra amb una antelació mínima d'1 mes a la data del venciment del termini, comptant des de la data de subscripció del document de cessió, la seua intenció de no prorrogar-lo.
  
Article 3
  
No obstant el que disposa l'article anterior, la Generalitat Valenciana se reserva la facultat de recuperar en qualsevol moment l'ús de l'immoble si és necessari per a la realització de fins propis de la Generalitat Valenciana, sense cap dret a indemnització per part del cessionari.
  
Article 4
  
Una vegada transcorregut el període inicial de cessió així com els de les successives pròrrogues o, si és el cas, si la Generalitat Valenciana recuperara anticipadament l'ús del terreny o aquest no és destinat al fi objecte de la cessió, es considerarà resolta la cessió i l'immoble revertirà a la Generalitat Valenciana junt amb les seues accessions i sense cap dret d'indemnització per al cessionari.
  
DISPOSICIÓ FINAL
  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.
  
Valencia, 3 de novembre de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,
  
JOSÉ LUIS OLIVAS MARTÍNEZ


Còpia Permalink ELI